CELEX: 62020TN0271
Language: el
Date: 2020-05-08 00:00:00
Title: Υπόθεση T-271/20: Προσφυγή-αγωγή της 8ης Μαΐου 2020 — JS κατά SRB

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/20
            
         
      Προσφυγή-αγωγή της 8ης Μαΐου 2020 — JS κατά SRB
      (Υπόθεση T-271/20)
      (2020/C 247/30)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: JS (εκπρόσωποι: L. Levi και A. Champetier, δικηγόροι)
      
         Καθού-εναγόμενο: Ενιαίο Συμβούλιο Εξυγίανσης (SRB)
      
         Αιτήματα
      
      Ο προσφεύγων-ενάγων (στο εξής: προσφεύγων) ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 14ης Ιουνίου 2019 η οποία κοινοποιήθηκε στον προσφεύγοντα στις 17 Ιουνίου 2019 και με την οποία απορρίφθηκε το από 2 Μαΐου 2019 υποβληθέν αίτημά του για συνδρομή·
               
            
                  —
               
               
                  να ακυρώσει επιπλέον, κατά το μέρος που κρίνει απαραίτητο, την απόφαση που κοινοποιήθηκε στον προσφεύγοντα στις 29 Ιανουαρίου 2020 με την οποία απορρίφθηκε το από 14 Σεπτεμβρίου 2019 υποβληθέν αίτημά του κατά της ως άνω απορριπτικής αποφάσεως·
               
            
                  —
               
               
                  να υποχρεώσει το καθού-εναγόμενο (στο εξής: καθού) να του καταβάλει χρηματική ικανοποίηση λόγω ηθικής βλάβης την οποία αυτός υπέστη και η οποία μπορεί να υπολογιστεί, ex aequo et bono, στα 20 000 ευρώ·
               
            
                  —
               
               
                  να υποχρεώσει επίσης το καθού να του καταβάλει αποζημίωση για την υπολογισθείσα και αποδεδειγμένη ζημία την οποία αυτός υπέστη και υπολογίζεται στα 77 408 ευρώ·
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής του ο προσφεύγων προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται παράβαση του άρθρου 12α, παράγραφος 3, του ΚΥΚ και του άρθρου 2.1 της πολιτικής του SRB η οποία εκδόθηκε με απόφαση της Συνόδου ολομέλειας του SRB στις 29 Νοεμβρίου 2017. (1)
                  
               
            
                  2.
               
               
                  Με τον δεύτερο λόγο ακυρώσεως προβάλλεται παράβαση του άρθρου 24 του ΚΥΚ και του άρθρου 7.3 της ως άνω πολιτικής του SRB.
               
            
                  3.
               
               
                  Με τον τρίτο λόγο ακυρώσεως προβάλλεται παράβαση του καθήκοντος μέριμνας.
                  Όσον αφορά το αίτημα προς αποζημίωση, ο προσφεύγων προβάλλει πταίσμα εκ μέρους του καθού, ζημία την οποία αυτός υπέστη και ύπαρξη αιτιώδη συνδέσμου μεταξύ του πταίσματος και της ζημίας.
               
            
         (1)  Πολιτική για την προστασία της αξιοπρέπειας του ατόμου και για την πρόληψη της ηθικής και της σεξουαλικής παρενόχλησης.